[{"text_idx": "#000002", "text": "Mae amrywiadau sylweddol ac annerbyniol ym mhrofiadau pobl hy\u0302n o gael gafael ar wasanaethau Meddygon Teulu a\u2019u defnyddio yng Nghymru, gyda phroblemau penodol o ran y broses o drefnu apwyntiadau, pa mor hygyrch yw meddygfeydd Meddygon Teulu ac amgylchedd y meddygfeydd, yr amser sydd ar gael mewn apwyntiad, cyfathrebu a phreifatrwydd."}, {"text_idx": "#000005", "text": "Er bod nifer o\u2019r rheini wnaeth ymateb wedi siarad yn gadarnhaol am eu gwasanaethau Meddygon Teulu, nododd llawer o bobl eraill bryderon am ystod o faterion sy\u2019n gallu creu heriau a rhwystrau diangen."}, {"text_idx": "#000006", "text": "Gallai\u2019r materion hyn rwystro pobl hy\u0302n rhag cael gafael ar wasanaethau Meddygon Teulu, neu eu gorfodi i ddefnyddio gwasanaethau gofal eraill, llai priodol a heb eu trefnu, sy\u2019n cael effaith negyddol ar eu hiechyd a\u2019u lles."}, {"text_idx": "#000007", "text": "Wrth drafod yr adroddiad a\u2019i ganfyddiadau, dywedodd Sarah Rochira, Comisiynydd Pobl Hy\u0302n Cymru: \u201cRwy\u2019n deall y pwysau sylweddol sy\u2019n wynebu gwasanaethau Meddygon Teulu a\u2019r sector gofal sylfaenol ehangach, a\u2019r heriau gwirioneddol y gall y pwysau hwn eu creu."}, {"text_idx": "#000010", "text": "\u201cMae\u2019n hollbwysig bod yr arferion da sydd eisoes ar waith, y tynnir sylw atynt drwy gydol fy adroddiad, yn dod yn safon ar gyfer Cymru gyfan, er mwyn sicrhau y gall pob person hy\u0302n gael profiad cadarnhaol wrth gael gafael ar wasanaethau Meddygon Teulu a\u2019u defnyddio.\u201d"}, {"text_idx": "#000011", "text": "\u201cRwyf felly yn disgwyl i Fyrddau Iechyd weithredu ar y canfyddiadau er mwyn sicrhau bod y rhain yn hyblyg ac yn ymatebol i anghenion unigol pobl hy\u0302n, yn enwedig y rheini sy\u2019n byw gyda nam ar y synhwyrau, nam gwybyddol neu ddementia, y rheini sy\u2019n ofalwyr neu\u2019r rheini sy\u2019n agored i niwed.\u201d"}, {"text_idx": "#000012", "text": "Ynghyd a\u0302\u2019r adroddiad, mae\u2019r Comisiynydd wedi defnyddio ei phwerau dan Ddeddf Comisiynydd Pobl Hy\u0302n (Cymru) 2006 i gyhoeddi canllaw ffurfiol i Fyrddau Iechyd, y mae\u2019n rhaid iddynt ei ystyried wrth gyflawni eu swyddogaethau. Mae\u2019r canllaw yn nodi\u2019r canlyniadau disgwyliedig ar gyfer pobl hy\u0302n sy\u2019n defnyddio gwasanaethau Meddygon Teulu ac yn cynnwys enghreifftiau o arferion da ac awgrymiadau o gwestiynau craffu i aelodau\u2019r Bwrdd Iechyd."}]